חיפזון וזהירון

**חיפזון וזהירון** היא סדרת טלוויזיה ישראלית לילדים, המבוססת על ספריה של מאיה גוזלי מ2007 עד 2010. הסדרה הופצה ב-HOT VOD Young החל משנת 2011, כאשר העונה השביעית והאחרונה עלתה ב-6 ביוני 2018.

הסדרה הופצה גם ב-yes יחד עם הסדרה "הבאגיס".

דמויותיהם של חיפזון וזהירון הפכו לכוכבי ילדים. הרבה לפני הסדרה, דמויותיהם של חיפזון וזהירון הופיעו לראשונה כדמויות מצוירות בקלטת הילדים "חמישה סיפורים" בכיכובה של מאיה גוזלי שכתבה גם את הספר, וחלק משירי הסדרה הופיעו לראשונה בקלטת המשך ל"חמישה סיפורים" הנקראת "מר רמזור וחברים", והצמד זכה להצגה שעלתה משנת 2007 עד מרץ 2026 שבוימה בידי עופר שפריר. ההצגה זכתה לתשואות רבות, ובשל כך, הסדרה פותחה.

## עלילה
במרכז הסדרה מככבים חיפזון וזהירון, שני חברים שונים זה מזה. זהירון הוא הזהיר והמחושב מבין השניים, וחברו חיפזון נחפז וממהר. התנהגותם השונה מדגישה את הפזיזות והרשלנות אל מול הזהירות ושיקול הדעת.

במהלך הסדרה נפגשים חיפזון וזהירון עם צ'יקו השוטר, רמזוריקו, טופי, טישו וחברים אחרים, מחברים בין עולם הדמיון והמציאות שבשכונה, ומעניקים חוויה של לימוד בדרך ייחודית ושמחה.

כל פרק בסדרה מסתיים בשיר מקורי בעל מוסר השכל הקשור לנושא שבו עסק הפרק. כמו כן, כל עונה מתמקדת בנושא אחר:
* עונה ראשונה - זהירות בדרכים
* עונה שנייה - אורח חיים בריא
* עונה שלישית - משפחה
* עונה רביעית - חגי ישראל ומועדיו
* עונה חמישית - אמרות חכמים ועצות לחיים טובים
* עונה שישית - ממציאים, חוקרים ומגלים
* עונה שביעית - עידוד קריאה

## דמויות
### דמויות ראשיות
* **מאיה גוזלי**: יוצרת הסדרה. נראית בתחילת כל פרק ורומזת מה יהיה באותו פרק.
* **חיפזון** (יפעה מימון-הר קט): תמרור כחול ועגול וחברו של זהירון, לא מקפיד על חוקי התנועה למרות אזהרותיו של זהירון.
* **זהירון** (רונה בקרמן): תמרור אדום ומשולש וחברו של חיפזון, מקפיד על חוקי התנועה ומזהיר את חיפזון.
* **רמזוריקו רמזור** (מתן קליגר): רמזור אשר ניצב בשכונה ואומר לכולם לחצות את הכביש בבטחה. מכונה מר רמזור על ידי רוב הדמויות בסדרה.
* **צ'יקו צ'קלקה** (רמי ציון): השוטר של השכונה אשר שומר על חוק וסדר בדרכים, פוחד מיונים ומגדל ירקות.
* **טופי יופי** (שיפי אלוני): מוכרת בקיוסק של השכונה.
* **טישו** (שגיא לוי): מנקה הרחובות המזמר שירים שונים ומטאטא את השכונה.

### דמויות משניות
* **ד"ר פיקא** (ארז שפריר) (עונות 1–5): רופא מקצועי בשכונה.
***דנה** (נגה מילשטיין/יפית אסולין) (עונות 1–3): חברה של חיפזון וזהירון.
* **בולי** (דודי גזית) (עונות 2–5): הדוור של השכונה.
* **מרתה** (מיקי קם) (עונות 3–4): הספרנית של השכונה.
* **פוני** (אודי גוטשלק) (עונה 5): הספר של השכונה.
* **מוריס** (מתן קליגר) (עונות 7–5): מפקח בכיר במשטרה והבוס של צ'יקו השוטר.
***תיקה** (טליה יהלומי) (עונה 6): בת דודתו של צ'יקו השוטר. מדענית מפוזרת.
***פינקס ספר** (תומר אופנר) (עונה 7): סופר המגיע לשכונה לסיים ספר. מכונה מר פינקס. 
***יובב** (חיים זנאתי): הדוד של זהירון שגר במושב. הוא מכונה דוד יובב גם על ידי דמויות שהוא לא דוד שלהם.
***תיקה** (מורן ליאני): ממציאה.
***לונה** (שני אטיאס) - צבעה ורוד ולבן. דומה לזהירון במראה ודומה לחיפזון באישיות ובתחביב לשחק כדורסל. אוהב לקרוא ספרים. היא הכינה לעצמה את הסימנייה. מגיעה לרחוב העכברוש לביקור אצל דודתה. משמעות השם לונה הוא ירח בספרדית.
***צבי** (צב יבשה מצוי): צב יבשה מצוי שחיפזון מוצא ומכנה צבי.
***משפחת יונים** (יונה): משפחה של יונים המופיעה בפרק 1 של עונה 3 בסדרה.
***יוני הפוני** (סוסת פוני) - סוסת הפוני של יובב. טופי מכנה אותה יוני הפוני.
***עזי** (עז) - העיזה של יובב. חיפזון מכנה אותה עזי.
***יחיאל, שוקי ונחום** (תוכים) - שלושת התוכים של יובב. צ'יקו רושם לתוכים ד"וח בפרק 2 של עונה 3 שהסדרה.
***כרבולת** (תרנגול) - התרנגולת של יובב. טישו מכנה אותה כרבולת.
***קוקו** (תרנגול) - תרנגול שנוהג להסתובב ברחוב העכברוש. חיפזון נוהג לדבר איתו.
***ארנב** (ארנב) - הארנב של יובב.

## פרקים
### עונה 1

### עונה 2

### עונה 3

### עונה 4

### עונה 5

### עונה 6

### עונה 7

## ספין-אוף
בינואר 2016 יצאה סדרת הספין אוף של חיפזון וזהירון הנקראת הבאגיס.

## ראו גם
* הבאגיס

## קישורים חיצוניים
* 

קטגוריה:HOT: תוכניות וסדרות
קטגוריה:סדרות טלוויזיה ישראליות שעלו לשידור בשנת 2011
קטגוריה:סדרות קומיות ישראליות לילדים
קטגוריה:תוכניות טלוויזיה אשר עוסקות בבטיחות בתחבורה
קטגוריה:כוכבי ילדים